Ehdotus neuvoston asetukseksi (EY) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä /* KOM/96/0596 lopull. - CNS 96/0282 */



Virallinen lehti nro C 378 , 13/12/1996 s. 0020



Ehdotus neuvoston asetukseksi (EY) hunajan tuotannon ja kaupan pitämisen kehittämiseksi yhteisössä tarkoitettujen toimien soveltamista koskevista yleisistä säännöistä (96/C 378/09) KOM(96) 596 lopull. - 96/0282(CNS) (Komission esittämä 21 päivänä marraskuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, ottaa huomioon talous- ja sosiaalikomitean lausunnon, sekä katsoo, että komissio on toimittanut neuvostolle ja Euroopan parlamentille Euroopan mehiläishoitoa koskevan mietinnön (1), jossa on esitetty kyseisen alan tila ja sen vaikeudet, mehiläishoito on maatalouden ala, jonka päätehtäviä ovat taloudellinen toiminta ja maaseudun kehittäminen, hunajan ja muiden mehiläistuotteiden tuotanto sekä osallistuminen ekologisen tasapainon ylläpitoon, on kyse alasta, jolle on ominaista tuotanto-olosuhteiden ja tuoton vaihtelevuus sekä taloudellisten toimijoiden hajaantuneisuus ja erilaisuus niin tuotannon kuin kaupan pitämisen osalta; yhteisön hunajamarkkinoilla kysyntä ja tarjonta ovat epätasapainossa, ottaen huomioon varroa-punkin lisääntyminen viime vuosina useissa jäsenvaltioissa ja tämän tuholaisen hunajantuotannolle aiheuttamat vaikeudet yhteisön toimet ovat osoittautuneet tarpeellisiksi, näissä olosuhteissa ja hunajan tuotannon ja kaupan pitämisen kehittämiseksi yhteisössä on ilmeisesti tarpeen perustaa viipymättä vuosittain kansallisia ohjelmia, jotka käsittävät tekniseen apuun liittyviä toimia, toimia varroa-punkin ja siihen liittyvien tautien torjumiseksi sekä alppilaiduntamisen järkeistämiseksi, alueellisten mehiläishoitokeskusten hallinnon varmistamiseksi ja yhteistyön järjestämiseksi hunajan laadun parantamiseen liittyvissä ohjelmissa, alan tilastotietojen täydentämiseksi jäsenvaltioiden olisi tehtävä alalla rakennetutkimus sekä kannan laskennan ja tuotannon että kaupan pitämisen ja hinnanmuodostuken osalta, jäsenvaltioille tästä asetuksesta johtuvista velvoitteista aiheutuneet kustannukset kuuluvat yhteisölle yhteisen maatalouspolitiikan rahoituksesta 21 päivänä huhtikuuta 1970 annetun neuvoston asetuksen (ETY) N:o 729/70 (2), sellaisena kuin se on viimeksi muutettuna asetuksella (EY) N:o 1287/95 (3), 3 artiklan mukaisesti, ja tähän asetukseen on sisällytetty 6 päivänä maaliskuuta 1995 annetun Euroopan parlamentin, neuvoston ja komission julistuksen 2 kohdassa tarkoitettu rahoituksen viitemäärä, mikä ei kuitenkaan vaikuta perustamissopimuksessa määriteltyihin budjettivallan käyttäjän toimivaltuuksiin, ON ANTANUT TÄMÄN ASETUKSEN: 1 artikla 1. Tässä asetuksessa otetaan käyttöön toimet luonnollisen hunajan tuotannon ja kaupan pitämisen edellytysten kehittämiseksi. Toimet sisältyvät kansallisiin ohjelmiin. 2. Toimet ovat seuraavat: a) mehiläishoitajille ja mehiläishoitajien yhteenliittymien laitoksille annettava tekninen apu hunajan tuotannon laadun ja keräämisen parantamiseksi; b) varroa-punkin ja siihen liittyvien tautien torjunta sekä mehiläispesien käsittelyolosuhteiden, sadonkorjuun, hunajan varastoinnin ja pakkaamisen kehittäminen; c) alppilaiduntamisen järkeistäminen; d) hunajan fysikaalis-kemiallisia ominaisuuksia määrittävien laboratorioiden tukitoimenpiteet; e) yhteistyö hunajan laadun parantamista koskevien tutkimusohjelmien toteuttamiseen erikoistuneiden järjestöjen kanssa. 2 artikla Voidakseen päästä osallisiksi 3 artiklassa tarkoitetusta osarahoituksesta jäsenvaltioiden on suoritettava tutkimus mehiläishoitoalan rakenteesta alueellaan sekä tuotannon että kaupan pitämisen osalta 1 päivään heinäkuuta 1997 mennessä. 3 artikla Tästä asetuksesta johtuvia kustannuksia on pidettävä asetuksen (ETY) N:o 729/70 3 artiklassa tarkoitettuina kustannuksina. Yhteisö osallistuu kansallisten ohjelmien rahoitukseen 50 prosenttiin asti jäsenvaltioiden kustannuksista. Rahoituksen viitemäärä tämän asetuksen täytäntöönpanon osalta on 15 miljoonaa ecua vuodessa. Budjettivallan käyttäjä hyväksyy vuosittaiset määrärahat rahoitusnäkymien sallimissa rajoissa. Osarahoituksessa otetaan huomioon jäsenvaltioille 1 artiklan 1 kohdassa tarkoitetusta ohjelmasta kunkin vuoden 15 päivään lokakuuta mennessä aiheutuneet kustannukset. 4 artikla Edellä olevan 1 artiklan 1 kohdassa tarkoitetut ohjelmat on laadittu suorassa yhteistyössä mehiläishoidon tuotantoketjua edustavien ammatillisten järjestöjen kanssa. Ne annetaan tiedoksi komissiolle, joka päättää niiden hyväksymisestä muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (4) 17 artiklassa säädettyä menettelyä noudattaen. Nämä ohjelmat eivät koske tavoitteiden, 1, 5 b ja 6 kohdealueiden toimenpideohjelmiin kirjattuja toimia. 5 artikla Tämän asetuksen soveltamista koskevat ja erityisesti valvontatoimenpiteisiin liittyvät yksityiskohtaiset säännöt annetaan asetuksen (ETY) N:o 2771/75 17 artiklassa säädettyä menettelyä noudattaen. 6 artikla Komissio esittää neuvostolle joka kolmas vuosi, ja ensimmäisen kerran viimeistään(1 päivänä heinäkuuta 2000), kertomuksen tämän asetuksen soveltamisesta. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) KOM(94) 256 lopullinen. (2) EYVL N:o L 94, 28.4.1970, s. 13 (3) EYVL N:o L 125, 8.6.1995, s. 1 (4) EYVL N:o L 282, 1.11.1975, s. 49, asetus sellaisena kuin se on viimeksi muutettuna asetuksella (EY) N:o 1516/96 (EYVL N:o L 189, 30.7.1996, s. 99).